Постојећи просторни капацитети Института за онкологију Војводине, Института за кардиоваскуларне болести Војводине и Института за плућне болести Војводине нису довољни за задовољење потреба грађана за пружање адекватне здравствене заштите с обзиром на неповољну епидемиолошку ситуацију хроничних незаразних болести у АП Војводини (кардиоваскуларне болести, малигна обољења, хроничне болести органа за дисање и др.) и пораст оболелих од малигних болести. У АП Војводини у 2017. години евидентирано је 529.998 особа оболелих од једне или више хроничних болести, односно 28,5% становника. Институту за онкологију Војводине недостаје простор за дијагностичке и терапијске уређаје (ПЕТ ЦТ, линеарни акцелератори), за проширење дневних болница, амбуланти Службе поликлинике и дијагностичких служби. Институту за плућне болести недостаје простор за дневну болницу за палијативно збрињавање, амбуланте за супортивну и палијативну медицину, дневну болницу за хемиотерапју и операциону салу за дневну хирургију. Институту за кардиоваскуларне болести Војводине недостаје простор за Одељење за електрофизиологију срца и Одељење за неинвазивну кардиолошку дијагностику. Наставком реализацијом пројекта обезбедиће се адекватни услови за стационарно лечење онколошких пацијената, оболелих од кардиоваскуларних и плућних болести и значајно допринети побољшању квалитета здравствене заштите грађана АП Војводине. Истовремено реализација пројекта ће омогућити одговарајућу доступност здравствених услуга грађанима АП Војводине. Пројекат обухвата надоградњу постојећег објекта Центра за имиџинг дијагностику и Службе за поликлинику Института за онкологију Војводине Сремска Каменица за I, II, III и IV спрат и изградњу ПЕТ центра . Институт за онкологију Војводине, Сремска Каменица доставио је 24. маја 2021. године Покрајинском секретаријату за здравство дописом број 4/21/1 - 1373 Информацију о недостајућим средствима за изградњу и привођење намени објекта Каменица 3 са Центром за уређај за позитронску емисиону томографију - Фаза 1 изградња ПЕТ центра са пратећим радовима и информацију о недостајућим средствима за изградњу објекта Каменица 3 са Центром за уређај за позитронску емисиону томографију - Фаза 2, као и потребу набавке недостајуће медицинске и немедицинске опреме. Покрајинска влада на 35. седници одржаној 28. маја 2021. године, размотрила је Информацију о потреби обезбеђења додатних средстава за изградњу објекта Каменица 3 са Центром за уређај за позитронску емисиону томографију (ПЕТ центар) и опремање недостајућом медицинском и немедицинском опремом и донетим закљчком задужила Покрајински секретаријат за финансије да сагледа могућност за обезбеђења додатних средстава за изградњу објекта Каменица 3 са Центром за уређај за позитронску емисиону томографију (ПЕТ центар) и опремање недостајућом медицинском и немедицинском опремом. На основу наведеног обезбеђена су додатна средства у износу од 1.329.999.480,15 динара за : изградњу и привођење намени објекта Каменица 3 са Центром за уређај за позитронску емисиону томографију - Фаза 1 Изградња ПЕТ центра са пратећим радовима и за изградњу објекта Каменица 3 са Центром за уређај за позитронску емисиону томографију - Фаза 2 и других трошкова наведених у овој Информацији. Укупна средства планирана за програм 1807: Развој инфраструктуре здравствених установа износи 3.811.464.824,47 динара.

Методологија процене предложеног износа: Планирање средстава за реализацију програма у 202 1 . години извршено је на основу праћења рада здравствене службе у аутононој покрајини, сагледавања исказаних потреба здравствених установа на територији АП Војводине (укупно 79 здравствених установа исказало је потребе у износу од 7.744.704.108,24 динара) и расположивих средстава у оквиру раздела Покрајинског секретаријата за здравство .